**Ainekava**

Geograafia 9. klass

70 tundi

|  |
| --- |
| **Õppe- ja kasvatuseesmärgid:**Geograafia eesmärgid on: 1) õpilane tunneb huvi geograafia ning teiste loodus- ja sotsiaalainete vastu, on motiveeritud neid õppima;2) kasutab geograafias omandatud teadmisi ja oskusi looduses ning ühiskonnas toimuvate nähtuste, nende ruumilise paiknemise ja vastastikuste seoste selgitamiseks ning analüüsiks; 3) märkab ja lahendab igapäevaeluga seotud geograafiaprobleeme, langetab põhjendatud otsuseid, kasutades loovat ja kriitilist mõtlemist; 4) kavandab ja korraldab uuringuid, sõnastab uurimisküsimusi, töötleb ja vormistab andmeid, teeb järeldusi ning esitleb tulemusi; 5) leiab teabeallikatest geograafiainfo, hindab selle usaldusväärsust, kasutab õppides ning koostöös meedia- ja tehnoloogiavahendeid; 6) mõistab geograafiateaduse olemust ja olulisust igapäevaelus ning ühiskonna arengus; 7) väärtustab looduslikku ja kultuurilist mitmekesisust ning jätkusuutlikku elukeskkonda, käitub turvaliselt ja järgib säästva arengu põhimõtteid; 8) on omandanud ülevaate geograafiaga seotud elukutsetest ja karjäärivõimalustest ning on motiveeritud elukestvaks õppeks. |
| **Õppeaine kirjeldus:**Geograafial on oluline panus õpilaste loodusteadusliku kirjaoskuse ning kõigi üldpädevuste arendamisse. Õppides tuginetakse varem loodusõpetuses omandatud teadmistele, oskustele ja hoiakutele. Geograafia loob head eeldused nii valdkonnaüleseks õppimiseks kui ka loodus- ja sotsiaalainete lõimimiseks, aidates õpilastel näha seoseid matemaatikas, füüsikas, bioloogias ja keemias ning ajaloos ja ühiskonnaõpetuses õpitava vahel. Geograafiat õppides saavad õpilased ülevaate looduses ja ühiskonnas toimuvatest nähtustest ning protsessidest, nende ruumilisest levikust ja vastastikustest seostest. Õpilastel kujuneb arusaam Maast kui tervikust ning keskkonna ja inimtegevuse vastastikustest seostest nii isiklikul, kohalikul kui ka globaalsel tasandil. Maailma eri piirkondadega tutvumine võimaldab õpilastel mõista iga koha unikaalsust ja samas kohtade üleilmset seotust, mis tähendab, et ühed ja samad protsessid võivad eri kohtades toimida erinevalt, sõltudes koha looduslikest, majanduslikest või sotsiaalsetest oludest. Geograafiat õppides arenevad õpilaste ruumilise mõtlemise ja ruumianalüüsi oskused. |
| **Õppesisu** | **Õpitulemused** |
| **Eesti Euroopas**Geograafilise asendi määramise eri aspektid kodukoha, Eesti ja Euroopa näidetel. GISi vajalikkus ning rakendusvõimalused igapäevaelus.Maa-ameti geoportaal ja selle kasutamise võimalused.**Praktilised tööd:**1) Kodukoha, Eesti ja mõne Euroopa riigi asendi võrdlemine erinevatest aspektidest.2) Maa-ameti geoportaalis koduümbruse andmetega tutvumine.  | 1) kasutab nii paber- kui ka digikaarte ja teisi ruumiinfot edastavaid mudeleid, et leida infot, iseloomustada objekte ja nähtusi, analüüsida, teha järeldusi ja ruumilisi otsuseid ning neid põhjendada;2) oskab lugeda kaarti: saab aru legendist ja kaardil kujutatud protsessidest, mõõdab vahemaid, määrab suundi, geograafilisi koordinaate, kellaaja erinevusi jms;3) orienteerub ja liigub kaardi abil maastikul;4)oskab kirjeldada Eesti ja Euroopa loodusgeograafilist asendit;5) koostab kaardi või mõne muu ruumiinfot edastava mudeli. |
| **Eesti geoloogiline ehitus ja pinnamood**Geoloogiliste uuringute vajalikkus.Eesti geoloogiline ehitus, seos maavaradega sh tulevikumaavaradega, kaevandamise mõju keskkonnale.Eesti pinnavormid ja nende teke.Mandrijää tegevus Euroopa sh Eesti pinnamoe kujunemises.Vooluvee, karsti, lainetuse, tuule ja inimtegevuse mõju Eesti pinnamoe kujunemisele.Eesti muldkate, seos geoloogilise ehituse ja pinnamoega.**Praktilised tööd:**1) Kodukoha pinnavormide ja pinnamoe iseloomustamine Maa-ameti reljeefikaardi põhjal.2) Setete ja kivimite kui maavarade uurimine ja nende seostamine majandustegevusega.3) Kodumaakonna muldkatte iseloomustamine ja seostamine pinnamoe ja pinnakattega Maa-ameti mullakaartide põhjal. | 1) iseloomustab jooniste ja kaardi põhjal Eesti geoloogilist ehitust;2) seostab kivimite ja setete, sh maavarade paiknemise ja tekke Eesti geoloogilise ehitusega;3) iseloomustab ja võrdleb setteid ning eri tekkeviisiga kivimeid, teab nende kasutamise võimalusi;4) võrdleb kaartide ja muude infoallikate põhjal pinnavorme ning pinnamoodi kodukohas, Eestis ja Euroopas;5) selgitab pinnavormide ja pinnamoe kujunemist ning muutumist eri tegurite, sh inimtegevuse toimel Eesti näidetel;6) orienteerub kaardil: leiab suuremad pinnavormid Eestis ja Euroopas, tektooniliselt aktiivsed piirkonnad;7) teab murenemise tähtsust looduses, seostab murenemise kivimite omaduste ja kliimaga;8) seostab muldade kujunemise nende tekke tingimustega Eesti näidetel. |
| **Eesti ja Euroopa kliima**Eesti kliima ja seda kujundavad tegurid.Regionaalsed kliimaerinevused Eestis ja Euroopas.Ilmakaart. Ilm tsüklonis ja antitsüklonis.Inimtegevuse, sh maakasutuse mõju kliimale nii kohalikul kui ka üleilmsel tasandil.Kliimamuutuste võimalikud tagajärjed Eestis ning Euroopas.**Praktilised tööd:**1) Ilma ja kliimaandmete leidmine internetist sh ilmamudelite kasutamine etteantud kohtade ilma ja kliima võrdlemiseks ning erinevuste põhjendamiseks ning igapäevaelulise probleemi lahendamiseks; | 1) Iseloomustab Eesti kliimat seostades selle üldiste kliimat kujundavate teguritega;2) iseloomustab /selgitab ilma kujunemist tsüklonis ja antitsüklonis;3) võrdleb temaatiliste kaartide ja kliimadiagrammide põhjal Euroopa eri kohtade kliimat, seostab selle kliimat kujundavate tegurite mõjuga ning inimtegevuse võimalustega;4) mõistab inimtegevuse, sh maakasutuse mõju kliimale nii kohalikul kui ka üleilmsel tasandil;5) teab kliimamuutuste võimalikke tagajärgi ning kliimamuutustega kohanemise võimalusi. |
| **Eesti ja Euroopa veestik**Veekogude ja inimtegevuse vastastikuste seoste uurimise olulisus.Läänemere eripära, selle põhjused. Läänemere eriilmelised rannikud.Läänemere keskkonnaprobleemid.Eesti ja Euroopa jõgede veetaseme muutused, seos kliimamuutustega ning mõju inimeste igapäevaelule ja majandustegevusele.Põhjavee kujunemine, liikumine ning kasutamisega seotud probleemid kodukohas ja Eestis.**Praktilised tööd:*** Rannikulõigu kirjeldamine maa-ameti kaardirakenduse põhjal, seos inimtegevuse võimalustega (transport, sadamad, ehitised, randade kaitse jms)
* Erinevate infoallikate põhjal ühe veekogu veetaseme erinevuste uurimine, põhjuste leidmine ning võimalike tagajärgede kirjeldamine.
* Kodukoha joogivee omaduste, kasutamise ja võimalike keskkonnaprobleemide uurimine.
 | 1) mõistab veekogude ja inimtegevuse vastastikuseid seoseid, veekogude uurimise tähtsust ning vee kaitse vajadust;2) iseloomustab Läänemerd, selle erinevaid rannikuid ning keskkonnaprobleeme; 3) orienteerub kaardil: leiab Eesti ja Euroopa suuremad veekogud; 4) seostab jõgede veetaseme muutused, sh üleujutused ja nende ulatuse piirkonna kliima ning pinnamoega;6) iseloomustab teabeallikate põhjal põhjavee kujunemist ja kasutamisega seotud probleeme kodukohas ja Eestis; |
| **Eesti ja Euroopa rahvastik**Rahvastikuandmed, nende  kogumine ja andmete olulisus.Kodukoha, Eesti ja Euroopa rahvaarv ja selle muutumine.Sündimuse, suremuse ja loomuliku iibe erinevused Euroopa riikides sh Eestis.Rahvastiku soolis-vanuseline koosseis, selle muutumine ning rahvastiku vananemisega kaasnevad probleemid.Ränded Euroopas ja Eestis, nende peamised suunad, põhjused ja tagajärjed.Eesti rahvuslik koosseis ja selle muutumine.Rahvastikupoliitika meetmed Eestis. **Praktilised tööd:**1) Teabeallikate põhjal oma maakonna või koduasula rahvastiku analüüsimine (rahvaarvu muutumine, sündimus, suremus, loomulik iive, rändesaldo, soolis-vanuseline ja rahvuslik koosseis).2) Rahvastikupüramiidi põhjal rahvastiku soolis-vanuselise koosseisu analüüsimine oma koduvallas/maakonnas/Eestis või mõnes Euroopa riigis. | 1) analüüsib andmeportaalidest leitud andmete põhjal kodukoha, Eesti või mõne Euroopa riigi rahvastikku ja rahvastikuprotsesse;2) analüüsib rahvastikupüramiidi järgi mõne piirkonna rahvastiku soolis-vanuselist koosseisu ning selle mõju ühiskonnale;3) teab Eesti ja Euroopaga seotud rände suundi ning nende põhjusi, analüüsib rände mõju ühiskonnale;4) Arutleb Eesti rahvastikupoliitika meetmete teemal.  |
| **Eesti ja Euroopa asustus**Rahvastiku paiknemine Euroopas ja Eestis ning seda mõjutavad tegurid.Linnastumine ning selle etapid Eestis. Eesti asulad.Linnastumisega kaasnevad majandus-, sotsiaal- ja keskkonnaprobleemid.**Praktilised tööd:**1) Analüüsib teabeallikate põhjal koduasula või mõne Eesti asula arengut, elukeskkonda ning seda mõjutavaid looduslikke ja sotsiaalmajanduslikke tegureid, pakub lahendusi asula elukeskkonna parandamiseks.  | 1) analüüsib kaardi põhjal rahvastiku paiknemist ja tihedust kodukohas, Eestis ning Euroopas, seostades selle looduslike ja ühiskondlike tegurite mõjuga;2) iseloomustab ja võrdleb linnastumise trende ning etappe Eestis ja Euroopas ning linnade kasvu ja kahanemise tagajärgi; 3) analüüsib teabeallikate põhjal mõne Eesti asula arengut, elukeskkonda ning seda mõjutavaid looduslikke ja sotsiaalmajanduslikke tegureid, pakub lahendusi asula elukeskkonna parandamiseks; 4) orienteerub kaardil: leiab kaardil Eesti linnad, maakonnad, Euroopa riikide pealinnad. |
| **Sissejuhatus majandusse**Majandusressursid. Loodusressursside, tööjõu, kapitali ja turgude ning tarneahelate mõju Eesti majandusele.Jätkusuutlik majandamine, sh ringmajandus.Majanduse struktuur: majandustegevused esmasektoris, tööstuses, teeninduses.Üleilmastumine ja rahvusvahelised ettevõtted, nende mõju Eesti majandusele.**Praktilised tööd:**1) Eesti või kodumaakonna majandusgeograafilise asendi analüüs.2) Ühe Eestis tegutseva rahvusvahelise firma kirjeldus internetist leitud info põhjal (posteri koostamine). | 1) analüüsib loodusvarade, tööjõu, kapitali ja turgude ning tarneahelate mõju Eesti majandusele;2) analüüsib muutusi Eesti majanduse struktuuris ja seostab selle majanduse arengu üldiste trendidega;3) iseloomustab üleilmastumise ja rahvusvaheliste firmade mõju Eesti majandusele;4) mõistab jätkusuutliku majanduse olemust ja tähtsust, toob näiteid jätkusuutliku majandamise, sh ringmajanduse kohta;5) arutleb majandustegevusega seotud probleemide üle, lähtudes majanduslikest, sotsiaalsetest ja keskkonna aspektidest. |
| **Eesti põllumajandus**Põllumajanduse arengut mõjutavad looduslikud tegurid ja põllumajanduse spetsialiseerumine.Maakasutus ja selle muutused.Kestlik ehk jätkusuutlik põllumajandus.Eesti põllumajanduse harud ja toidutootmine.Põllumajanduse ja toidutootmisega seotud keskkonnaprobleemid. **Praktilised tööd:**1) Toidukaupade päritolu uurimine, kaardi koostamine.2) Iseloomustab teabeallikate põhjal mõne kultuurtaime kasvutingimusi, viljelemist ja kasutamist. | 1) mõistab kestliku põllumajanduse ja toidutootmise seoseid ning olulisust;2) iseloomustab mõnd toiduaine tootmisahelat, teab kodumaise toidukauba eeliseid ja väärtustab Eesti tooteid;3) iseloomustab teabeallikate põhjal mõne kultuurtaime kasvutingimusi, viljelemist ja kasutamist;4) võrdleb tootmist erinevates taime- ja loomakasvatustaludes ning väike- ja suurtootmise mõju keskkonnale, sh maastike muutumisele;5) iseloomustab põllumajanduse arengueeldusi Eestis ning põhjendab põllumajanduse ja toidutootmise struktuuri. |
| **Eesti metsamajandus ja -tööstus**Metsa erinevad funktsioonid.Eesti metsamajandus ja -tööstus.Metsade hävimine ja selle põhjused. Metsade kestlik majandamine ja metsade kaitse olulisus. **Praktilised tööd:**1) Koostab metsamajanduse või metsatööstuse mõistekaardi.2) Koostab puidu väärindamise tootmisahela. | 1) teab metsa ja kestliku metsamajanduse olulisust ning väärtustab metsa kui ökosüsteemi;2) selgitab metsamajanduse ja -tööstuse, sh puidu väärindamise rolli Eesti majanduses. |
| **Eesti energiamajandus**Energiamajandus ja selle olulisus.Taastuvad ja taastumatud energiaallikad, nende kasutamise eelised ja puudused ning kaasnevad keskkonnaprobleemid.Muutused Eesti energiamajanduses, seosed Euroopa energiamajandusega. **Praktilised tööd:**1) Perekonna tasandil energiatarve analüüs ja lahenduste pakkumine säästlikuks energia tarbimiseks.2) Ühe energiaallika kasutamise eeliste ja puuduste analüüs Eesti näitel. | 1) analüüsib energiatarvet perekonna tasandil ja ühiskonna toimimises, väärtustab säästlikku energia tarbimist ning pakub selleks lahendusi;2) analüüsib eri energiakandjate kasutamise eeliseid ja puudusi, sh nende mõju keskkonnale;3) on omandanud ülevaate kodukoha, Eesti ja Euroopa energiamajandusest ning sellega seotud probleemidest.  |
| **Teenindus**Teenuste liigid ja nende kättesaadavus eri tasandi asulates.Transpordi liigid, nende eelised ja puudused reisijate ning erinevate kaupade veol, kaasnevad keskkonnamõjud.Turismi arengueeldused Eestis ja peamised turismipiirkonnad.Turismiga kaasnevad keskkonna-, majandus- ja sotsiaalprobleemid. **Praktilised tööd:**1) Teabeallikate põhjal kodukoha ja/või mõne asula transpordigeograafilise asendi sh ühistranspordi kättesaadavuse võrdlemine (ajaline kaugus pealinnast ja maakonna keskusest, ühistranspordi eri liikide kasutamisvõimalused jms);2) Teabeallikate põhjal ülevaate koostamine oma linna või maakonna turismi arengu eeldustest ja peamistest vaatamisväärsustest; | 1) analüüsib töökohtade paiknemist ja teenuste kättesaadavust asustussüsteemi eri tasandite asulates, sh koduasulas;2) iseloomustab Eesti transpordisüsteemi, analüüsib transpordiliikide eeliseid ja puudusi ning transpordi mõju keskkonnale;3) analüüsib teabeallikate põhjal mõne asula ühistranspordi kättesaadavust ning selle mõju inimeste igapäevaelule;4) iseloomustab ja analüüsib teabeallikate põhjal kodukoha, Eesti või mõne Euroopa riigi turismi arengueeldusi, turismimajandust ning selle mõju majandus- ja sotsiaalelule ning keskkonnale.  |